Цяпер, наведаўшы прэзентацыю ў Мінску, рарытэт адправіцца ў Магілёў, каб упрыгожыць зборы Музея гісторыі Магілёва, дзе яму адвядуць пачэснае месца ў адноўленай ратушы: браты Мамонічы, у чыёй віленскай друкарні з’явіўся Статут, вялі свой радавод з горада на Дняпры. Значнасць падзеі зусім не рэгіянальная — упершыню ў Беларусі выдатны помнік культуры набыты праз агульнанацыянальны збор сродкаў.